Downloaded from YTS.BZ
Official YIFY movies site: YTS.BZ
A francba, ennek annyi! Gyorsabban! Már vár az ifjú pár!
Elnézést, de közbejött egy intézkedés!
Pár wodniczki vénlány összebalhézott a méheken.
El fogunk késni. Várnak ránk, és még a virágért is el kell mennünk.
A sapkám!
Siessünk, már biztos vár az ifjú pár!
Drága hölgyeim!
- Kit látnak szemeim? - Hol voltatok?
Csak felkészültünk lélekben.
Állj! Leheljetek ránk!
Még a lelketekből is piaszag árad.
Hagyomány, hogy iszunk az ifjú pár egészségére.
Ezt ti adjátok az ifjú párnak.
Nem késhetünk el.
- Vár az ifjú pár. - Igen.
PLÉBÁNIA
Fiúk! Mozgás! Vár az ifjú pár!
Atyám!
- A stóla! - A tál!
- Kész! - Az adománygyűjtő tál mindenképp kell.
Néha rendbe szedhetnéd magad.
- Apa, hagyd már! - Oliwka, gyönyörű vagy, mint mindig!
- Micsoda gyönyörű pár! - Mint két érett alma!
Olyan régóta várom ezt a napot!
Kezdhetjük?
- Kezdjük! - Zenét!
- Várjatok! - Mire akarsz várni, virágszálam?
Mi kell még a boldogságodhoz?
És ha az unokám hozzá akar menni Kubához?
Jannal szívesen átadjuk nekik az esküvőt.
De ti akartok összeházasodni, nem mi.
Én benne vagyok.
Senkinek sem adom át az esküvőmet!
- Kezdhetjük? - Kezdje, atyám!
Zenét!
Drága szerelmem Oly sokáig vártunk erre
Hiába voltak annyian Akik kételkedtek benne
Vártam rád Tavasszal, télen és nyáron
Hogy szerelmedet mindenki lássa Az egész világon
Drága szerelmem Az egész világon
Szeretni foglak Tavasszal, télen és nyáron
Még ősszel is, amikor lehullanak a levelek Mert esküt tettem neked…
Halina?
- Halina! - Mama!
Jaj, de nehéz magam mögött hagyni az özvegységet!
Kell egy kis levegő, és innom kell pár kortyot
a koszorúslányaim körében.
Halina!
Gyorsan vigyetek hátra!
Nyugi!
És egy, és két.
- Mama, mit művelsz? - Halina, mondd el az igazat!
Inkább egyedül maradnál?
Már nem szereted Jant?
Dehogy, épp ellenkezőleg.
De most nem mehetek hozzá Janhoz.
Segítenetek kell megoldani ezt az oltári galibát.
- De miért, mama? - Egy mindenkiért.
Mindenki egyért.
Ki hitte volna, hogy az én Halinkám annyira szeret,
hogy elakad a lélegzete az eskütétel előtt?
Hát nem látod? A menyasszonyod otthagyott az oltárnál.
Hol van Halina?
- El kellett mennie járni egyet. - Elöntötték az érzelmek.
Ne is kérdezd!
- Micsoda? - Igen.
Ilyen még nem történt Bodźkiban.
Részvétem.
Vagy vaksi vagyok,
vagy itt azt írja, hogy el fogom veszíteni a házamat.
Olvasd el!
Elmaradtál a részletekkel.
De írtam nekik kérelmet, hogy kisebb részletekben kelljen fizetnem.
Hát nincs szívük a hitelezőknek?
Hogy lenne? Minden ilyet elutasítanak.
Minden nap késésért több kamatot számolnak fel.
A 3000 zlotyból 6000 lett.
Ha a hónap végéig nem fizetsz, neked annyi.
Nem szó szerint értettem.
Ha nem fizetsz időben, elárverezik a házadat.
Szentséges Szűzanya!
- Ez az én hibám. - Nem, Wojtuś! Ne mondj ilyet!
Én rontottam el mindent.
És ne feledd!
Erről senkinek egy szót se!
Főleg Jannak.
Ígérd meg!
Megígérem.
Jó.
És az esküvő?
Nem lesz esküvő.
- Nem lesz esküvő. - Micsoda?
- Menjetek Isten hírével! - Miért?
ÖSSZEFOG A FALU
Halina Madej, a sajtkészítő, igen.
Van egy kérdésem, igen.
Ki tudná fizetni előre a…
Nem? De nagyon kéne…
Igen, értem.
Halina!
Halina?
Halina!
Tudom, hogy itt vagy, Halina!
Ha van benned egy csepp tisztesség, nézz a szemembe, és tisztázzuk!
Halina!
Hol az az átkozott hárpia, aki etet titeket?
Halina!
Halin…
- Ne szidj engem az állataim előtt! - A legrosszabbat megtartottam magamnak.
Tudom.
- Csak a legmegátalkodottabb… - Mondd csak ki!
A legmegátalkodottabb podláziai szipirtyó művel ilyet a kedvesével!
Podláziai szipirtyó?
Ha tényleg annak tartasz, nagyon is jól tettem, amit tettem.
Hálát adok Istennek, hogy megmentett egy ilyen pokoli feleségtől!
Halina, neked nincs szíved.
Köztünk mindennek vége, Halina!
Mindennek!
Jaj!
Mit műveltem?
Mi…
a fenét műveltem?
Egy esküvői fogadással akartuk megnyitni a fogadónkat.
De kész halotti tor lett belőle.
Szerencsét kellett volna hoznod, mama!
Mert ő egy bukott angyal!
Egy bukott angyal Halina képében!
Oliwka!
Mondd csak,
ha már rokonok vagytok, miért tette ezt Halina Jannal?
Majd csak megoldódik valahogy.
Az egész falu előtt lejáratta Jant.
Még szerencse, hogy ennyi itókát főztünk nászajándékba,
mert ekkora szemétséget nem lehetne szárazon elviselni.
- Nem ám. - Na, megszólalt a két nagyokos.
- Csak fél kupicával! - Csak félig.
Félig…
Matylda talán a végére járhatna, mi vitte rá erre Halinát.
Végtére is az egyik hívünk jó híre forog kockán.
Nem avatkozom bele a szomszédok magánügyeibe.
De ha Halina úgy érzi, tudja, hol a gyóntatószék.
Halinának megvolt erre az oka.
Wojtuś…
Te tudsz valamit.
A barátodnak se mondod el?
Wojciech!
Mind tudjátok, milyen Halina. Lobbanékony.
De ok nélkül senkit se bántana.
Őszintén el kell beszélgetnem a nagymamámmal.
Mi lenne, ha fogadnánk?
Ki fogad arra, hogy Halina és Jan kibékülnek?
Egy pap szerencsejátékra buzdít?
Nem nekem lesz a pénz.
Ráférne egy kis felújítás a templomra a múltkori sajnálatos baleset után.
Még ilyet kitalálni!
A sekrestyében főzni a szeszt? Ráadásul teljes gőzzel?
A főzés kész tudomány.
A felét!
Bölcs szavak.
Hová készülsz, Wojteczek?
Úgy volt, hogy Halinához költözöl, de…
A sógoroknak adtad a birtokodat,
hogy szeszt főzzenek rajta.
- Hová mész így? - Nem tudom.
Ahová a lábam vezet Nem tudom hová vagy merre megyek
Jan szerelmében szobrot faragott Halináról Halina elhagyta őt, de nem gonoszságból
Mi ez? Egy dal?
Még nincs kész.
Jaj, Halina!
- Rá se bírok nézni a vén banyára. - Jan!
Jan, el kell mondanom… Jan!
Jan!
El kell mondanom valami fontosat. Miattam tört össze a szíved.
Neked elment az eszed?
- Kedvellek, Wojtek, de… - Nem!
Az a helyzet, hogy rábeszéltem Halinát egy rossz befektetésre.
Milyen befektetésre?
Egy haverom… volt haverom kriptovalutával bizniszelt.
Először nekem is jól ment, és meséltem róla Halinának.
Mióta beindult a sajtbiznisze, kapzsi lett.
Mármint mindenféle biznisz érdekli.
Rólad tudtam, hogy tökkelütött vagy, Wojtek, de az én…
De Halina?
- Mennyit veszítettél? - Csak egy kis megtakarítást. De Halina…
Mennyit?
Sokat.
- De miért? - Segíteni akart Oliwkának és Kubának.
- És megvenni neked álmaid motorját. - Egy Junakot?
És Halina mindezt eltitkolta előlem?
Vagyis akkor…
nem azért fújta le az esküvőt, mert nem szeret.
OLIWKA ÉTTERME
Anya?
Oliwka!
Hát eljöttél!
Hogy hagyhattam volna ki?
Nem tudom, Halina örül-e majd, de egy ilyen napon együtt kell lennünk.
Nem is tudod, mennyire kellettél.
Olyan büszke vagyok rád!
Mesélj, hogy sikerült a megnyitó?
Várjunk csak!
Miért nem a lagzin vagy?
Az egy nagyon hosszú történet.
Gyere, mindent elmesélek.
- Hozzam a táskádat? - Nem, elbírom.
- Szóval mennyit veszített? - Mindent.
Mennyit?
Harmincezret.
- Mégis hogy fogja ezt visszafizetni? - A sajt az egyetlen reményünk.
Akkor vevőket kell szereznünk a sajtjára.
Utálom magam, amiért rábeszéltem a bitcoinra.
Miért nem raboltak el az űrlények?
Nincs a házban.
Itt sincs.
Halina ezt viselte az esküvőn.
Anya, a mama…
Jesszusom! Csak nem…
Hagyj már!
Louise, nem hagyhatom, hogy Jan elvegyen egy földönfutót.
Az interneten találtam meg a számukat.
Maguk talán vehetnének a kecskesajtomból.
Dehát van egy egész üzletláncuk!
És ha csak az egyikben kitennék őket?
Ewa!
Végül csak eljöttél anyád esküvőjére.
Kár, hogy egy kicsit elkéstél. Látom, átvágtál valahol.
Az isten szerelmére! Nem örülhetnél egyszer, hogy látsz?
Oliwkával vártunk rád épp eleget, amíg te a világot jártad.
Oliwka és Kuba folyton meglátogatnak,
és vagy százszor hívtalak Gdańskba.
Már el is felejtettem, milyenek vagytok együtt.
Miért fújtad le az esküvőt?
Mert a néhai apád megjelent álmomban, és azt mondta, maradjak halálomig özvegy.
- Mama! - Mi az?
Tiszteletben kell tartanom az uram akaratát.
Na befelé! Még megfáztok. De azonnal!
És te?
Úgy ki feji meg a kecskéket, és csinálja meg a sajtot?
Anya, mikor láttuk egymást utoljára?
Lesz időnk beszélgetni.
Janról is?
Mit mondtam?
Gyerekek, befelé, különben megfáztok! Sipirc!
Jan szíve biztosan darabokra tört, ha a művészetbe temetkezik.
Mentőcsónakot építek.
Egyedül akarsz hajókázni a Narewen?
Halinának lesz.
Ki akarod úsztatni Bodźkiból?
Még jobb.
Jól van.
Hadd segítsek!
Látom, nem felejtetted el, hogy kell.
Elmondod az igazat?
És te? Úgy volt, hogy nem jössz az esküvőre.
A telefonban azt mondtad, van valakid, de egyedül jöttél.
Anya, elég volt! Nem hiányzik egy kihallgatás.
Te akartál beszélgetni. De ha nem, hát nem.
Mama! Anya!
Nem beszélhetnénk normális emberek módjára?
Látod, Louise, milyen csodás lánykáim vannak?
Jézus nevére! A Szűzanya haragszik rám.
Annyit vétkeztem, hogy másnapossággal és hallucinációval büntet?
Emberek! Segítség! Marsla…
Segítség! Marslakók!
Marslakók!
RENDŐRSÉG
Hová rohansz így?
Matylda!
Futás! Ott egy ufó!
Nektek elment az eszetek?
Hé!
Tessék.
Nézzétek csak!
Wojtek Kurek jelentkezik Podláziából a Döbbenet csatornától.
Döbbenet, ami itt történt. Szinte nincsenek is rá szavak.
Itt van a plébános úr. Hogy talált rá ezekre a csodákra?
- Mentem áfonyát szedni… - Ide mondja!
Adakoznunk kell az egyháznak, hogy a gonosz…
Ne olyan közel!
Milyen gonosz? Kinek ártottak valaha a marslakók?
- Nyitottnak kell lenni. - Mondok én valamit.
A tévében láttam, hogy nekik köszönhetjük a civilizációnkat.
- Még a piramisokat is ők építették. - Minek nekünk piramisok?
És ha építenek nekünk egy csinos kis szfinxet?
Micsoda döbbenet!
És hogy történt? Gyere ide!
Hogyhogy a te földedet szemelték ki maguknak az idegenek?
Ez az én… Ezt pontosítanám.
Az én földemen csinálták az idegenek ezeket a köröket.
A te földeden?
Tudja meg ország-világ!
Itt kezdődik az én birtokom.
Mit hazudozol itt?
Hogy választhatta az ő földjüket egy felsőbb intelligencia?
Fogalmam sincs.
Ez botrány! És ahol botrány van…
Hé! Mi ez a csoportosulás? Melyik huligán taposta le ezt?
- A bodźki hatóság. - Mi folyik itt? Engem vegyél! Megállj!
Ez talán egy bűnügyi helyszín. Kapcsold ki! Állítsd le!
Jó reggelt!
Hahó!
Jó reggelt!
Mit lármázol az éjszaka közepén?
Az éjszaka már rég véget ért.
Nocsak! Végre együtt látni hármótokat.
A te gyógynövényeid kábítottak el így. Túl erősek voltak.
Mondtam, hogy csak egy teáskanállal kell.
Eggyel, te meg lapátoltad ész nélkül.
- És most oda az egész reggel. - Menjünk, mutatok valamit.
Nagyon hiányzott Bodźki, de a mai programokat inkább kihagyom.
Még a földönkívülieket is?
Micsoda?
Ne lépjetek rá! Még eltüntetitek a nyomokat.
- Körbe kell kerítenünk! - Minek?
- Itt történt az incidens. Videózol? - A mobilommal.
- Te kis… - Megörökítem az idegeneket. Az utókornak.
- És utánad ki marad? - Nincs szerencsém a szerelemben.
Az meg ki?
Jó reggelt!
Ewa Madej!
- Oliwkának van nővére? - Nem emlékszel Oliwka anyjára?
Nem emlékszik!
Szia!
- Szia! - Hali!
- Semmit sem változtatok! - Ő töpszli Janek.
Ő lett a plébánosunk!
Vártuk, hogy meghívj az egyik kiállításodra.
- A festészet nem jött be. - A városiak nem értenek a művészethez!
Wojtek Kurek. Igazán örvendek.
Emlékszem még, mikor ilyen kicsi voltál!
Jön Halina.
Halina.
Ewa, te tudod, hogy Halina miért fújta le az esküvőt?
Gőzöm sincs.
Szóval földönkívülieknek kellett leszállniuk Bodźkiban,
hogy végre meglátogass, virágszálam?
Nem tudom, ki csinálta a krikszkrakszot és tette tönkre a termést.
De biztos nem az idegenek.
Honnan tudod, Halina? Láttad, mi történt?
Nem voltam itt, és nem láttam semmit. De nem hibbantam meg.
Halina!
Visszavigyelek?
Ewa? Nem hiszek a szememnek.
- Szia! - Ne!
Ennyi év után?
Hát szia!
Most már tudom, hogy te tehetsz erről az egészről.
Úgy érted, én küldtem Bodźkiba a marslakókat?
Mert nem?
Ha nem késtél volna el anyád esküvőjéről, kordában tarthattad volna őt,
és még most is a lagziban ropnánk.
Tudod, hogy én vagyok az utolsó, aki képes kordában tartani Halinát.
Még mindig rajzolsz?
Inkább csak…
firkálgatok.
Gondoltad volna, Ewa, hogy egyszer együtt lesznek a gyerekeink?
Igen, jó munkát végeztünk.
És hogy van az unokád?
Képzeld csak! Tolcia és az anyja beteg állatokon segít Nairobiban.
Nézd csak!
Bizony.
Ki éhes?
- Én! - Én!
Gyertek, mindenki a vendégem. Adam!
Gyertek a fogadóba!
- Végre! - Gyertek!
Sóskaleves.
- Ez az! - Tojással.
Tudjátok, hogy a józan ész híve vagyok. Nem hiszek a csodákban.
És a szeplőtelen fogantatás?
Jan, ne keverd bele a Szűzanyát ebbe a marslakós marhaságba!
Tényleg nem sajnáljátok?
Odalett a termésetek.
Isten ajándéka kárba veszett.
Az idegenek hibája, hogy megtetszett nekik a földünk?
Jogos.
Nem fogjuk bíróság elé rángatni a marslakókat.
Igaz.
- Segítsek? - Anya, te a konyhában? Ne viccelj!
- Feszült a nyitás miatt. - Igen.
Szüksége van a támogatásra ebben az új kalandban.
- Csodás apósa van. - Az biztos!
Vakok vagytok?
Nem látjátok, hogy valaki nevetség tárgyává teszi a falunkat,
és elijeszti a vevőimet?
Még ilyen beszűkült gondolkodást!
Az meg sem fordult a fejedben, hogy a marslakók új vevőket hozhatnak?
Akinek van egy csepp hite meg józan esze, az nem hiszi el,
hogy marslakók támadták meg a falunkat.
Az emberek…
Mélyen vallásos emberek…
Mélyen vallásos emberek sokkal hihetetlenebb dolgokban is hisznek.
Atyám, miért zavarja össze a fejüket ilyen sületlenségekkel?
Ki támogatja ezt a marslakósdit?
Hogy idegenek szálltak le Bodźkiban?
És ki akarja, hogy leplezzük le a csalókat?
Én Svájc vagyok.
És ti?
Anya és én Jannal vagyunk, mama.
A saját családom?
Nem.
Mit akarsz?
Nem volt elég, hogy az egész falut ellenem fordítottad?
Halina, el sem tudod képzelni,
hogy valakinek más véleménye legyen?
Csak bosszút akarsz állni, amiért nem mentem hozzád.
Szánalmas vagy!
Az a szánalmas, hogy ennyi vér nem volt a pucádban.
Hogy a szemembe mondd, hogy nem szeretsz.
Mit szólnátok hozzá,
ha lenne itt egy falfestmény, ami a helyi stílust idézi?
- Tudtam, hogy kitalálsz valamit. - Remek ötlet.
Figyelj, mi van, ha ez az étterem nem is olyan jó ötlet?
Mi van, ha ez túl nagy falat nekem?
Miért enne nálam bárki is?
Erre egyszerű a válasz.
Mert te nem főzöl.
Hanem varázsolsz.
Igen.
Mit mondtam mindig?
Hogy legyenek álmaim, és kövessem is őket.
És maradjunk is ennél, mert a realizmust túlértékelik.
Nem semmi az az angyal.
Kár, hogy egy ekkora művész alkotása itt porosodik.
Mi az, Wojtuś?
Kubuś, én mondom neked,
hogy úgy érzem, hamarosan apukának fogsz szólítani.
- Elmentek otthonról? - Ewa. Egyszerűen tökéletes.
Pont nekem való. És művész. Istenem, nézd csak a járását!
Hozok neked vizet. Jó hideget.
Podlázia bolondja.
„Ewa Kurek.” Milyen szép a csengése!
Valami leszállt ott! Gyerünk!
- Lassabban! - A terv szerint!
- Jó. - Ez az!
- Az ő tempójában! - Ne rugdosd!
- Ne már! - Rugdosod.
- Húzd! - Jó lesz.
Nagyon jó!
Jó…
- Ki az? - A marslakók!
Igaziak!
Megvagytok, gazemberek!
Matylda?
Illik egy rendőrnek riogatni a körzete polgárait?
És illik a bolondját járatni a saját rendőrötökkel?
Lányok, ilyet műveltek Halina háta mögött?
- Mi csak most szálltunk be. - Igen.
Wojtek, miért nem szóltál? Én elmondtam volna neked.
Mert papucs vagy, Kuba!
És direkt eltitkoltuk,
hogy ne avatkozz bele, és tiltsd meg, hogy ezt csináljuk!
- Ezt Halináért tesszük. - Halináért.
Turistákat akartunk idecsábítani, hogy megvegyék Halina sajtját.
Hogy megvegyék!
Hogy segítsünk Halinának törleszteni!
- Törleszteni! - Törleszteni!
Várjatok! Mit kell törlesztenie?
- Taposs rá ott! - Ott nem jó.
Itt.
Taposd meg itt!
Micsoda felfordulás!
Beszéljük meg!
Kubával kifizetjük a 6000 zlotys részletet.
Igen, kérek!
De nem tudjuk egyszerre kifizetni az egész tartozást.
- De nem hagyjuk, hogy Halina… - Gyerekek!
Nem ismeritek Halinát? Egyetlen zlotyt sem fogad el tőletek.
Miért nem jöttél hozzám azonnal?
Belekeveredtél egy piramisjátékba.
Halina megtiltotta.
Azt megértem, hogy te bedőltél ennek a szép kis mesének. De Halina?
Mert jó üzletnek tűnt.
Eleinte 10%-os hozamot fizettek a befektetések után.
Apa!
Igen, én is befektettem, és buktam rajta, de nem lett adósságom.
És honnan jött az idegenek ötlete?
Tőlem.
Láttam egy műsort…
a tévében.
- Angol gazdákról. - Egy vagyont kerestek a gabonakörökkel!
Halomban állt náluk a pénz. Akkor mi miért ne csinálhatnánk?
És amikor Wojtuś megemlítette az ufókat, hát…
Nem dicsekvésből, de én találtam ki.
Jan az agytröszt.
Vág az esze rendesen.
Aztán a fiúk felvettek minket a sógorral
a marsi mentőcsónakjukra, és most itt vagyunk.
Mi minden buliban benne vagyunk.
- Mármint bárkit szívesen megmentünk. - Bárkit megmentünk.
…minden teremtmény a Te nevedet zengi mély hódolattal
Dicsértessék!
- Mindörökké! - Elnézést! Bocsánat!
Itt vannak a gabonakörök?
Talán imádkozni akarnak a körökhöz?
A Szűzanyához indultunk, és meg akartunk állni a köröknél.
- Ott vannak valahol hátul. Nem tudom. - És a sajtok?
- Eladók? - Igen.
- Miért, venni akarnak? - Hát…
Frissek, én magam készítem őket! Jöjjenek csak!
KOZMIKUS SÓGORSZESZ
Tessék! Meghoztam.
Halina!
Jó reggelt!
- Jó reggelt! - Jó reggelt!
- Látta az idegeneket? - Idegeneket?
Az interneten láttuk.
- Tényleg? - Igen.
A saját szememmel láttam a csészealjat. El akartak kapni, de elfutottam.
Wojtek Kurek villámgyors! Vajon túléltem? A Döbbenet nevű csatornámról kiderül.
Vesznek egy kis sajtot? Még van valamennyi.
Frissek, én magam készítem őket!
És ha éhesek,
van egy csodás étterem a falu központjában.
A legjobb a környéken.
Oliwka étterme. Csak ajánlani tudom.
- Rendben. - Köszönjük.
- Viszlát! - Ajánlom!
Viszlát!
Julian!
Halinka!
Mit keresel te itt?
Tudtam, hogy a szívem végül elvezet hozzád.
- Igen. - Halinka!
Gyere!
- De mi… - Gyere!
Ó, Halina…
Az unokám megmutatta a felvételt a látogatóitokról.
Azonnal felismertelek. Jelnek vettem.
Ami Ciechocinekben történik, ott is marad.
Nem tudtalak kiverni a fejemből, Halinka.
És aggódtam a marslakók miatt.
Olvastam, hogy Amerikában százakat raboltak el a földönkívüliek.
- Kísérletezni vagy alkatrésznek. - Te hiszel az ilyen ostobaságokban?
Hogy hiszek-e?
A NASA is megerősítette,
hogy az űrhajósok láttak repülő csészealjakat.
Én a helyedben komolyan venném ezt.
A saját biztonságod érdekében, Halina. Gyere velem Kielce-be!
És ha itt csillapodnak a kedélyek,
együtt eldönthetjük, hol akarunk élni.
Julian, neked elment az eszed.
Menj haza, Julian!
Menj!
Ezek a nők!
A MARSLAKÓK GABONAKÖREI
Ezt a kettőt kérjük. Tessék.
A felnőtteknek fizetni kell, gyerekeknek díjtalan.
- A figurákkal együtt 150 zloty lesz. - És tényleg látták az űrlényeket?
Hogyne láttam volna? Láttam őket, igen.
- Készíthetünk egy közös képet? - Igen.
- Gyertek! Bocsánat, képet csinálunk. - Mosolyt!
Na lássuk! Egy, kettő, három. Mosolyt!
A körök ötven méterre vannak. Arrafelé.
Nézd csak!
- Itt a finom pite! Tessék csak! - Ingyen adjátok?
- Sokat utaztak. - Nem lehetünk barátságtalanok.
Egyelőre fojtsuk el a híres vendégszeretetünket!
Nekem is nehéz pénzt kérni a látogatóktól,
de hisznek az idegenekben.
Nem kényszerítik őket, hogy fizessenek. Szinte.
És nem magunknak gyűjtjük a pénzt.
- Akkor két zloty? - Öt.
- Házi pite helyi tojásból! - Isteni!
- Öt zloty egy szelet! - Öt zloty!
Ki tudja, mire képesek a gabonakörök és az idegen csodák,
vagy beszennyezik-e a keresztény lelket.
Egy szerényke adományért
védőimát mondok minden hívőért.
Talán az atya is beszállhatna Halina gyűjtésébe.
A templomnak lesz. De adok belőle.
Ne féljetek! Aki tud, kérem, adományozzon!
Sosem voltam irigy Halinára,
de bárcsak engem is úgy szeretne valaki, ahogy Jan őt!
Nemrég mondtad, hogy szerelmes vagy.
Hülye voltam, mint mindig.
Rohadt alma volt.
Ki kell találnunk valamit, hogy kibékítsük Halinát és Jant.
Ne hagyjuk veszni ezt a szerelmet!
- Jó napot! - Jó napot!
- Hallottuk, hogy itt finomak az ételek. - A legfinomabbak!
Isten hozta önöket!
Jól van.
Ez az asztal megfelel? Mindjárt jön valaki.
- Köszönjük. - Köszönjük.
OLIWKA ÉTTERME
Ezt küldd át!
Úgy tűnik, a romantikus vígjátékokban sok az igazság.
Elküldtem.
Azokban ha egy nő elszökik az oltártól,
mindig van egy másik férfi.
Egy kép alapján nem lehet kijelenteni, hogy Halina hűtlen.
Anyagilag talán felelőtlen, de kétlem, hogy megcsalna.
- És erről egy szót se senkinek! - Jó. Nem.
Jó.
Dicsértessék!
Mindörökké.
Egy kényes ügyben jöttem.
Szeretném megtudni…
hogy Halina meggyónt-e valami súlyos bűnt az esküvő előtt.
Köt a gyónási titoktartás.
Nem kell semmit mondania.
Csak bólintson, amikor sorolom a bűnöket!
Csak egy érdekel.
Ugye emlékszik, hogy ingyen faragtam meg a betlehemi figurákat?
Nem csak azokat a figurákat faragtad.
Miattad most Halinához kell imádkoznunk.
Ugyan már! Elvakított a szerelem.
A templom felújítására.
Tényleg tudni akarod?
Össze ne ess nekem a döbbenettől!
Halina egyáltalán nem gyónt az esküvő előtt.
És hagyta, hogy áldozzon?
Halina túl kemény asszony. Nem mertem ellenkezni vele.
Mennyit vétkeztél, Halina,
hogy még a papnak sem gyóntad meg a bűneidet?
Jan úr!
Jöjjön el egy békítővacsorára Halinával!
Halinával? Ez épp kapóra jön, mert mondanivalóm van neki.
Mi ez az egész? Mesterkedsz valamiben?
Igen.
Főztem neked valami különlegeset.
Ezt mind nekem főzted?
És a jövendőbeli másik felednek.
Jó lesz.
Halina! Beszélnünk kell!
Halina!
Nincs miről beszélni. Igazad volt. A földönkívüliek jót tesznek az üzletnek.
- Tudod, mennyi sajtot adtam el ma? - Hogy csalhattál meg, Halina?
Miket hordasz itt össze? Kezd elmenni az eszed, vagy mi?
Tessék! Ez egyértelműen bizonyítja, hogy hűtlen voltál hozzám!
Halina! Ne!
- Istenkém! - Halina!
Halina!
Jól vagy? Halina, minden rendben?
Anya!
- Halina! - Any…
Hogy szarvazhattál fel így, Halina?
Ha már úgyis kikiáltottál bűnösnek, hát legyen! Megcsaltalak.
Ha ezt akartad, hát megkaptad.
Tessék.
Nem engedlek ki, amíg el nem mondod az igazat.
Engem senki sem fog vallatni a saját házamban.
Tényleg? Fogadjunk?
Ewcia!
- Az adósság még oké, de a hűtlenség? - Honnan tudsz az adósságomról?
Nem is tagadod, hogy megcsaltad Jant?
A magánéletem egyedül rám tartozik.
Ne! Az a nagyapádé volt! Óvatosan!
- Kérem. - Beszélj!
Jan tehet az egészről.
Hallottam, ahogy arról beszélt a sógorokkal,
hogy nem tudja, hiba volt-e megkérnie a kezemet.
Ezért akartam bosszút állni.
Konkrétabban?
Elmentem a ciechocineki énekversenyre.
Egyedül, mert a lányok lebetegedtek.
- Ennyi. - És Ciechocinekből ismered azt a férfit?
Igen, ő Julian. A Kielce-i Pacsirtákban énekelt.
Szólóénekes.
Igen. Együtt énekeltünk egy kicsit.
És?
És táncoltunk párszor egy táncmulatságon.
És?
És talán megittunk egy pohárka tojáslikőrt.
Csak egyet?
Talán kettőt.
Most pedig takarítsd fel a rumlit, amit csináltál! Sipirc!
- Ez elég ízetlen. Hadd nézzem! - Nem, ez isteni.
- A tiéd is az. - És a tiéd?
- Ez nem jó. - Mind isteni.
Miről beszélsz? Semmi íze.
- Túl szigorú vagy. Nagyon finom. - Te meg túl engedékeny.
Nem vagyok engedékeny. Nagyon is kritikus vagyok.
Tudod, ki találta ki ezt az ufós mesét?
Jan.
Érted.
A profit egy része.
Mindenki beszállt.
Jan azt mondta, a hónap végére meglesz a teljes részlet.
Szentséges Szűzanya!
Szóval mind segíteni akartatok nekem.
Köszönöm.
Anya, beszélj Jannal!
Nem!
Ezt nem fogadhatom el!
Mindig olyan makacs vagy!
Nem fizethetnek mások az én hülyeségemért!
Csak azt kérem, hogy beszélj vele, rendben?
Mi ketten sosem jöttünk ki egymással. Most őt is el akarod veszíteni?
Elmenekültél tőlem! Amilyen messzire csak tudtál!
Elgondolkodtál már rajta, hogy miért?
- Halló? - Ewa!
Gyönyörű az angyal, amit küldtél. Tökéletes a galériámba.
Tudtam, hogy tetszeni fog.
De lesz rá vevő New Yorkban?
Az érzékiség és a pásztorélet találkozása.
Olyan eredeti! Ki a szobrász?
Olyan, akit te fedezhetsz fel.
Van pár ügyfelem, akik mást is megnéznének tőle. Küldenél még valamit?
Most?
Tudod, milyen ez. Addig kell ütni a vasat, amíg meleg.
Ezek gazdag emberek. Talán lesz belőle valami. Szia!
Kérlek, hátulról világítsd meg!
Van ám szemed a művészethez.
Ebben a beállításban Jan parasztjai szinte már műalkotások.
Igen. De érnek is valamit?
Hiszek Jan művészetében, mert őszinte és szívből jön.
Megvan!
Egy tündér vagy, angyalom.
És most mi lesz?
Most drukkolunk, hogy valaki megvegye őket.
Na jó, én mentem. Sziasztok, drágáim!
Szia! Köszönöm.
Én is megyek.
Hová?
Este illik hazakísérni a hölgyeket.
Még elrabolják a marslakók, vagy valami.
A gitárom.
De jól nézek ki!
Még jobban, mint élőben. Látszik, hogy szívből készült.
A gitárod lemaradt.
Állsz nekem modellt?
Így?
Énekelsz is?
Szerelmesen szégyellős vagyok.
És viszonozzák a szerelmed?
Nem tudom. Nem merem bevallani az érzéseimet.
Miért nem öntöd dalba őket?
Biztosan beválik.
Úgy eszed azt a gombócot Mintha meg akarnál csókolni
Miért zavarod a művészt alkotás közben?
Tedd magad hasznossá! Rengeteg a mosatlan, Wojtuś.
- Nem… - De!
Hogy van Halina?
Úgy érzem, jobban örülne, ha elhúznám a csíkot.
Ugyan már! A maga módján biztos örül annak, hogy itt vagy.
Mindig is jó barát voltál.
Mondok én valamit. Talán én mindig is többre vágytam,
de te nem adtál rá esélyt.
Épp ez hiányzik anyának.
Nem akarsz kerítőnőt játszani, ugye?
Talán nem is kell.
Ez elég ízetlen. A főzéssel foglalkozz! A szerelem úgyis utat tör.
Wojtek!
Ízetlen? Miről beszélsz?
Kevés benne a fűszer.
Giorgio Rivali, a milánói séf ugyanígy járt.
Annyira a Michelin-csillagra koncentrált, hogy elvesztette az ízérzékelését.
Drágám, veled ez nem fog megtörténni. Minden isteni, igaz, Wojtek?
Igen, nem is lehetne jobb. Oliwka, velem volt a baj.
Most már érzem. Nagyon ízlik. Ezt nézd!
Az ízlelőbimbóim… Hozom a tányérokat.
- Kuba! - Drágám!
Nem érzem a főztöm ízét.
Minden maga a tökély.
De tényleg.
- Köszönöm. - Köszönöm szépen.
Defektet kaptam.
- Halina adott a sajtjából? - Ewa.
Látnod kellett volna, hogy készíti őket.
- Hogy? - Hát…
Köszönöm!
- Viszlát! - Viszlát!
Mindenki árul valamit, csak én nem.
Igen.
Talán írhatnál egy slágert.
- Erre miért nem gondoltam? - Szép summát gyűjtöttünk össze Halinának.
És lesz még több is.
Csodállak, Jan.
Kiderült, hogy Halina megcsalt, de te mégis itt gyűjtesz neki.
A helyedben már kiszerettem volna belőle.
Hűséges a szívem.
Bár darabokra tört.
Hűséges a szívem Bár darabokra tört
Nem.
Legközelebb elkérem a személyit.
Tessék, egy kolbász.
Elnézést! Egy barátomat keresem.
Gyere közelebb! Ne óbégassunk itt egymásnak!
Kissé tartok ezektől a köröktől.
Talán sugárzásuk van. Nem tudom.
- Erre való a Kozmikus sógorszesz. - Igen. Jó fertőtlenítő.
- Gyere közelebb! - Tényleg?
- Igen. - Tényleg.
Hát…
- Gyere közelebb! - Nézd csak meg!
Jó cucc.
Elnézést, uraim, tudják, hol lakik Halinka? Ő…
- Ő? - Tudjuk.
- Halina, ugye? - Ő olyan…
Halinka barátjának ingyen jár egy üveggel.
Erre igazán semmi szükség.
Egy nem biztos, hogy elég az idegenek ellen,
de kettő már biztosan.
- Ez igazán… - Legalább félárat kérjünk el!
- Az ingyenpia megakadhat a torkán. - Elég!
Halinkát keresi, igaz?
Elviszem hozzá.
Arra gyorsabb. Jöjjön!
Számlát kell nyitnunk Jannak.
- Két üveg ingyen. - Írd fel a számlájára!
Megkérdezted, mit csinál?
Úgysem mondaná el az igazat.
Terápiára kéne mennetek.
Szerinted Halina beismerné a hibáit más előtt?
Ki kell derítenünk, miben sántikál.
Azt már nem. Nem kémkedek a saját nagymamám után.
Igen. Hall engem, ugye?
Folytatom.
Ezt írja a hirdetésbe:
„1500 négyzetméteres kaszáló az erdő mellett.”
Hirdesse meg az újságban és az interneten, mert…
amint lehet, el akarom adni ezt a földet.
Igen.
Még egy kicsit tovább, aztán balra.
Igen?
Erre!
Ez még nem az. Vigyázzon! Mindjárt ott vagyunk. Már nincs messze.
Erre, kérem!
Ha nem bánja, inkább ön után mennék.
Úgy illik, hogy a vendég menjen előre.
- Igen? - Erre, kérem!
Ha ragaszkodik hozzá.
Igen.
Erre!
Teljesen biztos benne,
hogy erre kell menni Halinkához?
Neked Halina asszony.
Miről van szó egyáltalán?
- A legdrágább kincsemről. - Kincsről?
Elcsábítottad az én Halinámat, és felszarvaztál engem.
Az egész falu rajtam röhög, mert otthagyott az oltárnál!
Én is áldozat vagyok!
Egy szóval sem mondta, hogy menyasszony.
Megtenné, hogy ezt megfogja nekem?
Hagyta, hogy belé szeressek, aztán kidobott.
Ahogy a szemetet szokás. Nézze!
A fürdőház környéke
Maxi Kaz vadászterülete
Świętokrzyskieből jöttem idáig, hogy beszéljek vele, de visszautasított.
…lesz-e ma esélye…
- Visszautasított? - Pontosan! Azt mondta, menjek el.
El is mentem, de Kielce környékén rájöttem,
hogy nem adhatom fel harc nélkül. Szóval visszajöttem, hogy harcoljak érte.
- De ő az enyém! - Most már tudom!
Nem akarok idegen földön meghalni!
Nem tudom, Świętokrzyskében hogy mennek a dolgok.
Nem utaztam valami sokat, de itt, Podláziában nem sírnak a férfiak.
Kihúzlak egy lóval!
Sótlan.
Édesanyád csinálta az alvadékot.
És a nagymamád szerint anyád semmit sem tud jól csinálni.
Csak vicceltem. Nagyon finom az alvadék.
- Ez nem igaz. Mindig támogattalak. - Igen?
És mit mondtál, amikor a képzőművészetire akartam menni?
Hogy munkanélküli leszek.
Mert az volt álmom, hogy gazda leszel.
Diplomás.
Hogy hatalmas céget alapítunk, és profi sajtgyárosok leszünk.
De nekem nem ez volt az álmom, anya.
Mindenkinek megvan a sajátja.
Halina!
Hol van? Itt! Azt hiszem, itt van. A sajjtházban.
Sajtházban.
Na!
„Halina?” Szégyellhetnéd magad,
hogy így mutatkozol a gyerekek előtt.
Neked kéne szégyellned magad, Halina!
Mindkettőnket felfaltál, mint egy imádkozó sáska.
Julian…
Ezt nem vártam volna tőled.
- Kifelé innen! - Hallgass, Halina!
Most én beszélek!
Te vagy Bodźki femme fataléja.
Fatale.
Az is!
- Femme fatale. - Igen.
Nincs más mondandónk.
Sose bízz a nőkben
Ez a jótanácsom
Nincs is náluk rosszabb az egész világon
- Femme fatale. - Vigyázz a szádra!
Sose bízz a nőkben Ne adj…
- Anya? - Mi van már megint?
Egyikőtök sem védte meg az anyját és a nagyanyját.
Fontosabb dolgokról kell beszélnünk.
Mama, az a föld a te örökséged.
- Honnan tudtok erről? - Nem adhatod el!
Nem fizettetem ki mással a tartozásomat.
Próbáltam sajttal betömködni a lyukakat a költségvetésemben, de…
Wojtek nem tudja…
Mit nem tud?
Hogy felvettem még egy kölcsönt.
Mégis mekkora adósságod van, anya?
- Hetven. - Ezer?
- Talán ki tudunk találni valamit. - Igen.
Még sok idő van a hónap végéig.
- Igen. - Igen.
Addig még rengeteg idő van. Rengeteg.
- Ráérünk. - Rá.
- Halina dög nehéz. - Igen.
Akkor ufót csinálunk Halinából?
Nem, képtelen vagyok rá!
Akkor minek cipeltük ide?
Az eszem akarja, de a szívem tiltakozik.
Szerelem!
- Engem is eltalált Ámor nyila. - Az örvendetes dolog.
Még ha tiltott szerelem is?
Ha tiszták a szándékaid, minden szerelem jó.
És ha van párja?
Neki nincs.
Ő tökéletes.
Mióta először megláttalak
Nem tudok sem enni, sem aludni
Kicsit furcsa a dallam.
Ez egy szívből jövő feldolgozás.
Várjunk csak! Ezt már hallottam valahol.
A templomban?
Csak a zöld szemedre tudok gondolni
Megvan! A zarándoklaton!
Biztos a csillagoktól kölcsönözte
A ragyogását
A szív vágyja a szerelmet…
Mi az?
- Vészhelyzet van. - Szükségünk van Janra.
Halina eladja a földjét.
Ezt nem hagyhatjuk.
ELADÓ
Ez így elég semmilyen.
Louise, jót tenne neki egy kis szín, nem igaz?
Keresel valamit, anya?
Csak festéket.
Szentséges ég, kislányom! Az egész életed itt van ebben a táskában?
Nincs miért visszamennem, anya.
Megint rossz férfiban bíztam meg.
Hányszor mondtam már!
Igazad volt, anya. Nincs rá okod,
hogy bármiért is büszke legyél rám.
Te vagy az egyetlen lányom.
Anya, csalódást okoztam neked. Semmire sem vittem az életben.
Sajnálom.
Ewa!
Ewa, kicsikém!
Ewa!
Halinka, én vagyok az.
Most nem érek rá veled foglalkozni. Hagyj békén!
Halinka, nem veszekedni jöttem. Ajánlatot akarok tenni.
- Biztos tisztességtelent. Felejtsd el! - Nem, üzleti ajánlatot.
Megvenném a birtokodat.
Készpénzért?
Igen.
De nekem…
hetven… hetvenötezer kell.
Van annyim.
Bevállalom a dolgot. Csak fel kell bontanom a lekötésemet.
De Białystokban el tudom intézni.
Holnap elintézhetjük a formaságokat.
Nahát! Ez aztán az ajánlat, Julian!
Halinka, megmutatnád a…
földedet?
Julian!
Wojtek!
Hol van Jan?
Jant keresem.
Mije van neki, ami nekem nincs?
Julian megveszi Halina kaszálóját!
- Mi? - Elmentek megnézni a birtokot!
Mi tárt karokkal fogadtuk,
ő meg be akar férkőzni Halina kegyeibe.
- Az a świętokrzyskiei rohadék? - Mindent el kell mondanunk Jannak.
Ebbe belehal.
- Majd én beszélek vele. - Biztos, hogy neked kéne ezt?
Jobb, ha tőlem hallja ezt a gyalázatot.
Még visszajövök.
Áll az alku.
Visszakísérlek.
Ne!
Egyedül megyek. Kicsit kiszellőztetem a fejem.
Ha arra van szükséged.
Gratulálok!
Megijesztettél. Azt hittem, egy eltévedt földönkívüli az.
Láttam egy gólyát.
A gólyák a jó hírek hírnökei Bodźkiban.
Örülök, hogy egy ilyen derék taggal bővül a közösségünk.
Ezt örömmel hallom.
A Jannal való összetűzésem után féltem, hogy rosszul fogadják majd a befektetésem.
Dehogy!
Tisztellek, amiért nem mondtál le Halináról.
A földön keresztül próbálod elnyerni a szívét.
Le a kalappal.
Podláziában az a szokás, hogy aki földet vesz,
az iszik a bodźkiak egészségére.
A tegnapi után egy hónapig a szagát sem akarom érezni az alkoholnak.
Ez egy főzet! Gyógynövényes. Helyi. Hagyományos. Podláziai.
Ugye, jót akarsz Halinának? Ráadásul Kupala éjjelén.
Itt pogány rítusokat ünnepelnek?
Hagyománytisztelők vagyunk.
Közénk akarsz tartozni? Akkor tisztelned kell a hagyományokat.
Még tizennégy korty.
Mennyi?
Ez a hagyomány.
Várj!
Beszéltél Wojtekkel?
Miről?
Julian megveszi Halina birtokát.
Mi van?
Még messze van a szállás? Már egy órája kóválygunk.
A gyógynövényektől tűnhet úgy. Kérsz még?
Nem!
Te miért nem iszol?
Ez csak a földvásárlóknak jár.
Meg nekem ég tőle a gyomrom.
Szentjánosbogarak. A mi helyi földönkívülijeink.
Biztos kísérleti alanyokat keresnek.
Nézd csak a marslakók szondáit!
Julian?
Julian!
A francba!
Ne!
Julian!
„Jan!”
Nem. Ezt kicsit nagyobb átéléssel kell mondanom.
Várj, átírom.
„Drága Jan! Nagyon köszönöm,
hogy elhoztad nekem azokat az idegeneket.
És bocsáss meg, hogy néha elveszítem a fejem, mert…”
Jaj!
Miért is? Ja igen. „Ezt apámtól örököltem.”
Várjunk, újrakezdem.
- Halina! - „Drága Jan…”
- Épp hozzád indultam, hogy megköszönjem… - Halina!
Biztos nem tartasz engem valami sokra,
ha így belegázolsz a lelkembe!
Én?
Idehoztad a szeretőjelöltedet Świętokrzyskie-ből Bodźkiba.
De Julian szándékai tiszták.
Azért veszi meg a kaszálót, mert segíteni akar.
Halina! Olyan naiv vagy! Csak azt akarja…
Máshogy nem tudtalak volna elhallgattatni.
Halina…
Halina! Jan!
Ő… Ott… Én… Igen?
Ő… Én… Elvesztettem Juliant az erdőben.
Elrontottad a pillanatot!
- Mi van? - Elvesztettem őt az erdőben.
Nem akarom, hogy elraboljanak, és darabokra szedjenek.
Gyere, cicus!
Cseperedjenek egészségben a gyermekeink!
Halina és Jan örökké legyenek együtt!
Egészségben és boldogságban. És fizessék vissza a hiteleiket!
És virágozzék Bodźki!
Gyarapodjon mindenki Kupala éjjelén!
- Gyarapodjon mindenki! - Gyarapodjon mindenki!
Oliwka! Wojtek!
Julian, az a hegyomlás az ingyenpiával. Láttátok őt?
- Nem? - Senki.
Mi dolgunk lenne vele?
Segíteni akartam Jannak elijeszteni a riválisát,
és adtam neki olyan gyógynövényes főzetet, amihez tőled kaptam a receptet.
- Figyeltél az arányokra? - Mi?
Nem!
- Wojtuś! - Azt akartam, hogy hasson.
Elő kell kerítenünk Juliant! Gyertek!
- Oké. - Jó.
Oké. Romek és Ela, ti nézzétek meg a falu mögötti erdőt!
Jó. Zbyszek és Wiesia, ti pedig a falu mögötti mezőket.
A falu mögött!
Gyerünk! Ti a folyóhoz menjetek!
- Mi átfésüljük a falut. - A falut.
- Wojtek! - Itt vagyok.
Wojtek, te nézd meg Julian házát Bodźkiban!
Na! Mármint a szállását. Hová mész?
Julian!
Halina!
Megmondanád,
miért csábítottad el Juliant?
Hallottam…
hogy azt mondtad a sógoroknak,
hogy hiba lenne összeházasodnod velem.
Nem hallgatózhattál volna tovább?
Attól féltem, hogy te követnél el hibát, ha összeházasodnánk.
Mert hát…
te egy csodálatos nő vagy, én meg…
csak egy egyszerű falusi szobrász.
Hol is kell keresnem? Elfelejtettem a nagy stresszben.
- Julian szállásán! - Bocsánat!
Julian!
- Julian! - Julian!
Ewa, láttad Juliant? Mindenki őt keresi.
A fenébe, nincs…
Mi a baj?
Szomorú vagy? Ewcia!
Megint kész katasztrófa az életem.
Hogy egymásra találhassunk.
Ne szórakozz!
Nem szórakozok. Szeretlek.
Összeillünk. Én is lúzer vagyok.
És az én életem is katasztrófa.
Wojtuś, te egy nagyszerű fiatalember vagy.
Szenvedélyes vagy. És egész jóképű…
Tényleg?
És biztos vagyok benne, hogy álmaid nője valahol vár rád.
De nem én vagyok az.
Senki se vár rám. Semmi se jön össze.
Se a zenében, se a szerelemben.
A szerelem magától is rád talál.
Legalább ennyi jutott.
A New York-i barátnőm.
A galériából?
Halló?
- Julian! - Julian!
Julian!
- Julian! - Julian!
- Helyiek! - Kérdezd meg őket!
Elnézést, eltévedtünk.
A legendás gabonaköröket keressük. Errefelé vannak, ugye?
Tájékoztatnom kell önöket, hogy itt nincsenek marslakók.
És soha nem is voltak!
Idegeneket ígértem neked.
Szégyellje magát! Megríkatta a kislányomat.
Ez az ember igazat mond.
- Nem is! - Gyere!
Már elnézést, de azok a gabonakörök csak úgy maguktól keletkeztek?
Én csináltam őket!
Ugyan már! Látszik, hogy precíziós lézerrel készültek.
Ez az ember egy csaló.
Itt jártak a földönkívüliek.
Láttam őket
a saját szememmel tegnap este.
- Miért hazudoznak? - Higgyen, amit akar! Arra vannak a körök.
- Julian! - Julian.
- Nehéz volt? - Julian!
De jó, hogy nem esett bajod!
Még ha el is akartad happolni Halinát és a birtokát.
És megbűnhődtem érte.
Sajnálom. Tényleg nagyon sajnálom, de Podlázia túl sok az idegeimnek.
Vissza akarok menni Kielce-be!
Megint forralsz valamit?
Igen.
Mi ez a cirkusz?
Megveszem a földed, Halina. Nem állíthatsz meg.
Jan, neked nincs is pénzed.
De van!
Eladtam a szobraimat egy New York-i galériának.
Igen! Felfedeztek, mint művészt. Ewunia jóvoltából.
Bizony.
Most hozzá kell menned Janhoz, hogy visszakaphasd a birtokodat.
Ami az enyém, a tiéd is, Halina.
Nem érdemlem meg ezt.
Köszönöm.
- „A szerelem mindent megold!” - Mindig van valami okos hozzáfűznivalód.
Ez az új dalom címe!
- Mondd! - Ewa!
Ez…
a te birtokod lesz.
Építünk rá egy házat a sógorokkal.
Kicsi lesz, de a tiéd. Igen.
Lesz egy saját otthonod.
Köszönöm.
Ewa, csodálatos vagy.
A szeretet mindent megold!
- Ewa… - És én?
Itt maradsz velünk!
Minden rendben lesz.
- Azt mondtad, éhes vagy. - Köszönöm.
Ez nagyon finom.
- Elég ízetlen. - Finom édes áfonya.
Nem érzek ízeket.
Velem is ez volt, amikor Ewicát vártam.
Én meg Oliwkát. Emlékszel, anya?
Oliwka?
- Terhes vagy! - Babánk lesz!
A mindenit!
Úton van még egy Madej!
Még egy Madej!
Nem! Wolak!
- Madej! - Madej!
- Szeretlek. - Én is téged.
Fiúk, siessetek!
PLÉBÁNIA
Már vár az ifjú pár.
A vőlegény eltűnt, és nem tudom, hol az adománygyűjtő tál!
Itt van.
Én sosem felejtkezem el róla.
Ő a barátnőm.
Tudom. Már mondtad, Wojtuś.
Tényleg.
Jan nincs itt.
Biztos meggondolta magát. Nem csodálom.
Senki sem venne el egy ilyen bo…
Egy ilyen borzasztóan erős és határozott nőt.
Itt vagyok!
Itt vagyok! A kedvenc virágaid.
Majd a nászéjszakádon paráználkodj!
Kezdjük!
Várjatok!
Mi lenne, ha a fiatalok…
együtt esküdnének meg velünk?
Dédszülők leszünk!
Mi pedig nagyszülők!
Bravó!
- Te jó ég! - Bravó!
- Istenkém! - Micsoda hír!
Akkor összeadhatok végre valakit?
- Igen, minket. - És minket is!
- És minket is!
Drága szerelmem Oly sokáig vártunk erre
Hiába voltak annyian Akik kételkedtek benne
A feliratot fordította: Tóth Norbert